1. Matul din il- ġimgħa ġiet fi tmiemha l-Fiera tal-Ktieb ġewwa l-belt Taljana ta' . Fiera li ilni nsegwi u nixtieq li nattendi għaliha għax tkun mimlija b'kotba ġodda, awturi, ideat u diskussjonijiet interessanti. Din is-sena reġa' kien hemm żieda fil-parteċipazzjoni tal-poplu, marru iktar minn 20 fil-mija. Mhux biss, imma żdiedu wkoll il-kotba li ġew mibjugħa b'il fuq minn 25 fil-mija. Dawn huma sinjali ċari ta' suċċess quddiem il-fatt li fieri oħra tul din is-sena raw tnaqqis ta' preżenzi u bejgħ. 2. Ma hemmx dubju li dan huwa appuntament importanti mhux biss għall-Italja imma għad-dinja tal-letteratura Ewropea. Il-kuntrast fil-ħsieb, l-iskambju ta' ideat huma essenzjali mhux biss għal belt waħda imma għal dawk li jippruvaw iżommu ruħhom infurmati u aġġornati. Proċess li f'pajjiżna f'mumenti deher li sejjer jaqbad, però ma rnexxilux biżżejjed għal varjetà kbira ta' raġunijiet. Naħseb li għandna d-dmir li naraw kif nistgħu, bħala poplu, nħajru iktar lil dawk li jistampaw, jippubblikaw, ibiegħu u jqassmu l-kotba biex jaqbdu din it-triq importanti. 3. Fil-Fiera ta' Turin laqtuni żewġ interventi interessanti, wieħed ta' Roberto Saviano, li sar famuż bil-pubblikazzjoni tal-ktieb "Camorra", kif ukoll dak ta' Eugenio Scalfani li għamel żmien twil editur tal-gazzetta importanti "La Repubblica". Saviano, li reċentement kien il-mira ta' diversi attakki xejn tajba dwar kitbietu, huwa u jieħu sehem f'diskussjoni dwar ktieb li għandu ma' ħames kittieba oħra bl-isem "Sei fuori posto" qal: Kunċett interessanti u veritier. Il-kittieb jagħti minnu nnifsu lill-oħrajn sabiex jaqraw u jifhmu dak li jgħaddi fl-esperjenzi li jgħarbel. Għalhekk ikompli jgħid: u iktar 'il quddiem ikompli: Ideat, ħsibijiet li jħalluk taħseb. 4. It-tieni ktieb li qajjem ukoll dibattitu interessanti ġej mingħand il-fundatur ta' "La Repubblica", Eugenio Scalfari bl-isem " Ktieb mill-iktar studjat, mimli b'punti li jwassluk sabiex taħseb u tirrifletti. F'ċertu sens nasal biex nikkonkludi li huwa l-aħjar ta' dak kollu li ilu għaddej minnu dan il-bniedem intelliġenti. L-awtur jitkellem fuq il-valuri u l-kulturi li tħaddnu minn diversi filosofi u ħassieba bħal Spinoza, Kant, Hegel, Diderot u Nietzche. F'mument minnhom jitkellem fuq il-ġenerazzjonijiet ġodda u jgħid hekk: 5. Dan huwa l-ispirtu li qiegħed jiżviluppa fi ħdan l-Ewropa moderna wara sekli twal ta' tagħlim, riċerka u ħsieb. Aħna m'aħniex wisq 'il bgħid minnhom dawn il-pożizzjonijiet. Jistgħu jgħaddu u ma narawhomx, nistgħu nifhmuhom aktar tard, però illum għandna l-opportunità unika li ngħarfuhom. Il-pajjiż jikber meta jkollu diskussjonijiet fondi li permezz tagħhom suġġetti jiġu kkonfrontati sewwa u mhux b'mod superfiċjali. Il-ġlieda f'dan is-seklu kif qalu tajjeb Saviano u Scalfari, hija dik li tikkumbatti l-kultura tal-" " jew tal-i" " li qegħda ġġib teknoloġija moderna fejn il-ħin huwa limitat, u tmur lejn waħda dettaljata li ma taċċettax faċli mingħajr ma narawhom fil-fond. Dan l-artikolu deher fil-harga tal-Illum tat-23 ta Mejju 2010.
Il-Fiera tal-Ktieb f'Turin.